Die eerste twee word deur die skaal en die boer bepaal, maar die vrugbaarheid word deur die bul uitgewys. Alleenlik verse wat behoorlik uitgegroei het, sal siklies wees (op hitte kom) en dragtig raak. Gemiddeld word omtrent 17 % van die koeikudde elke jaar vervang. Dit is 'n goeie beginsel om minstens 20 % ekstra verse te laat dek sodat die vrugbares, dié wat vroeg in die dektyd dragtig raak, as vervangingsverse geselekteer kan word.
Sekere voerkrale is bereid om 'n premie vir sulke diere te betaal en spesifiseer selfs die entstowwe wat gebruik moet word, byvoorbeeld Bovi-shield 4* en OneShot Ultra 7*.